 ΕΛΛΗΝΙΚΗ ΔΗΜΟΚΡΑΤΙΑ

 ΠΕΡΙΦΕΡΕΙΑ ΑΤΤΙΚΗΣ

**ΔΗΜΟΣ ΑΓΙΑΣ ΒΑΡΒΑΡΑΣ**

**ΠΡΟΣ**

**Όπως Πίνακας Αποδεκτών**

ΔΙΕΥΘΥΝΣΗ: Οικονομικών Υπηρεσιών

ΤΜΗΜΑ : Προσόδων και Δημοτικής Περιουσίας

ΤΑΧ. Δ/ΝΣΗ: Αριστομένους 8 - Τ.Κ 123.51

Τηλ.:213-2019332 & 338

Email: esoda@agiavarvara.gr

ΘΕΜΑ: «Καθιέρωση ηλεκτρονικής πληρωμής των αναλογούντων τελών επί των ακαθάριστων εσόδων και παρεπιδημούντων»

H Κεντρική Ένωση Δήμων Ελλάδος σε συνεργασία με το Υπουργείο Ψηφιακής Διακυβέρνησης, το Υπουργείο Εσωτερικών και την Ανεξάρτητη Αρχή Δημοσίων Εσόδων (ΑΑΔΕ) ανέπτυξε **κεντρική πλατφόρμα** για την υποβολή ηλεκτρονικής δήλωσης, τον αυτοματοποιημένο υπολογισμό και την είσπραξη των τελών επί των ακαθάριστων εσόδων και παρεπιδημούντων.

Η «Πλατφόρμα Δήλωσης επί των ακαθάριστων εσόδων και παρεπιδημούντων» απευθύνεται σε όλες τις επιχειρήσεις που υπόκεινται στο τέλος επί των ακαθάριστων εσόδων ή το τέλος παρεπιδημούντων, το οποίο είναι υπόχρεες να καταβάλουν σύμφωνα με την υποβληθείσα περιοδική τους δήλωση στην Ανεξάρτητη Αρχή Δημοσίων Εσόδων (ΑΑΔΕ).

Οι επιχειρήσεις πλέον θα υποβάλουν ηλεκτρονικά τη δήλωση τους και θα καταβάλουν ηλεκτρονικά το αναλογούν τέλος μέσω της Ενιαίας Ψηφιακής Πύλης της Δημόσιας Διοίκησης (gov.gr)

Η πλατφόρμα υπολογίζει αυτοματοποιημένα το αναλογούν τέλος και το τυχόν πρόστιμο σε περίπτωση εκπρόθεσμης καταβολής από την υποβληθείσα περιοδική δήλωση στην ΑΑΔΕ.

H διαδικασία ολοκληρώνεται με την επιτυχημένη ηλεκτρονική πληρωμή της οφειλής.

Τα καταβληθέντα ποσά θα πιστώνονται απευθείας σε ειδικό τραπεζικό λογαριασμό του Δήμου Αγίας Βαρβάρας.

**Η ένταξη του Δήμου Αγίας Βαρβάρας στην «Πλατφόρμα Δήλωσης επί των ακαθάριστων εσόδων και παρεπιδημούντων» θα γίνει την 01/04/2023.**

Μετά την ημερομηνία αυτή όλες οι δηλώσεις των επιχειρήσεων θα πραγματοποιούνται αποκλειστικά ηλεκτρονικά μέσω της ηλεκτρονικής πλατφόρμας.

Αναλυτικές οδηγίες χρήσης για τις επιχειρήσεις διατίθενται στον παρακάτω σύνδεσμο:

<https://dae.govapp.gr/XrisimesPlirofories>

Για περισσότερες πληροφορίες μπορείτε να απευθυνθείτε στο Τμήμα Εσόδων & Ακίνητης Περιουσίας του Δήμου Αγίας Βαρβάρας.

**Ο ΔΙΕΥΘΥΝΤΗΣ ΟΙΚΟΝΟΜΙΚΩΝ**

**ΥΠΗΡΕΣΙΩΝ**

##  ΤΣΑΤΣΑΜΠΑΣ ΔΗΜΗΤΡΙΟΣ